Zhantas/Cleaned-Kyrgyz_Wikipedia huggingface dataset:
Эльмира Иманалиева

Өмүр баяны 
Иманалиева Эльмира Сансызбаевна Бишкек шаарында, 1965 жылы 22 октябрынды туулган. Билими Жогорку. 
1983-1988ж.ж. Ломоносов атындагы МГУнун философия факультетин бүтүргөн.
Адистиги: саясат таануу мугалими. Үй-бүлөлүк абалы:
Жалгыз бой, эки баланын энеси.

 Кесипкөй иши 
2010-2011ж.ж. Кыргыз Республикасынын Жогорку Кеңешинин депутаты. 
КР Убактылуу Өкмөтүнүн Аппаратынын Билим берүү, маданият жана спорт бөлүмүнүн башчысы.
2008-2010ж.ж. Бишкек шаарынын социалдык маселелер боюнча вице-мэри.
2005-2008ж.ж. Бишкек шаарынын мэриясынын билим берүү башкармалыгынын начальниги КРнын билим берүү министринин орун басары.
2005ж. Бишкек шаарынын мэриясынын Ленин раймамадминисрациясынын башчысынын орун басары. 
2003-2005ж.ж. Бишкек шаарынын мэриясынын Биринчи май райадминистрациясынын башчысынын орун басары.
2001-2003ж.ж. Бишкек шаарынын Биринчи май райондук билим берүү борборунун директору болуп иштеген.
1999-2001ж.ж. КРӨнүн алдындагы монополияга каршы саясат боюнча мамкомиссиянын бөлүм башчысы.
1997-1999ж.ж. Кыргыз Республикасынын Жогорку Кенеши Эл өкүлдөр жыйынынын Социалдык маселелер боюнча комитетинин эксперти.
1993-1999ж.ж. Бишкек шаарынын Биринчи май райондук билим берүү бөлүмүнүн башчысы болуп иштеген. 
1990-1993ж.ж. КМУУнун аспиранты.
1988-1990ж.ж. КМУУнун окутуучусу.
Башка квалификациялык маалыматтары:
Билген тилдери: Англисче – сүйлөө деңгээлинде.
КРнын Билим берүү министрлигинин, КР ӨКМнын, КР Өкмөтүнөн алдындагы монополияга каршы саясат боюнча мамлекеттик агенттиктин ардак грамоталары, “Манас”1000” медалы, “Бишкек шаарына сиңирген эмгеги үчүн” ордени.
 Академиялык ишмердүүлүгү 
“Борбордук Азия өлкөлөрүнө саясий, маданий билим берүү жана тарбиялоо” (2006-ж., Өзбекстан Ташкент) конференциясына баяндамачы.
Билим берүү бөлүгүндө миң жылдыктардын максаттары боюнча Борбордук Азия жана Казакстан өлкөлөрүнүн жыйналышына баяндамачы.
Саясий-маданий, билим берүү маселелери боюнча семинар (ЕӨКУ, Голландия, Гаага, 2007-ж., июль).
Гендердик маселелер боюнча эл аралык конференция (КЭР, Пекин, 2007-ж., ноябрь).
“Жалпы билим берүүчү мектептердин окуучуларынын арасында ВИЧ/СПИД алдын алуу проблемасы” темасы боюнча эл аралык конференцияга баяндамачы (РФ, Москва ш. 2006-ж., июнь).
Жибек Жолу шаарларынын мэрлеринин эл аралык конференциясына баяндамачы (Түштүк Корея, Пьянтек ш., 2009-ж., май).
АӨБ финансылаган долбоорлорду ишке ашыруу боюнча Азия Өнүктүрүү Банкы уюштурган эл аралык семинар (Филиппин, Манила ш., 2007-ж., сентябрь).

 Булак 
 ИМАНАЛИЕВА Элмира Сансызбаевна - «Ата-Журт» депутаттык фракциясы 

Категория:Инсандар
Чолпон Баекова

Баекова Чолпон Турсуновна (1947, Ош облусу, Өзгөн району, Куршаб айылы) - Кыргыз Республикасынын Конституциялык сотунун төрагасы (1993-2007), мамлекеттик ишмер. 

 Эмгек ишмердигинин негизги этаптары 
КМУнун юридика факультетин (1969), Москвадагы Коомдук илимдер академиясын (1990) бүтүргөн. 1969-77-жылдары Кыргыз ССРинин Прокуратурасынын жарандык иштерди сотто кароонун көзөмөл жүргүзүү бөлүмүндө прокурор, 1977-82-жылдары Кыргыз ССРинин Жогорку сотунун судьясы, 1982-85-жылы Ысык-Көл облусунун сотунун, 1985-88-жылдары профсоюздун Ысык-Көл облусунун кеңешинин төрайымы, 1988-90-жылы Кыргыз ССРинин Юстиция министринин биринчи орунбасары, 1990-92-жылдары КРнын Жогорку Кеңешинин депутаты, Мыйзам жана мыйзамдуулук боюнча туруктуу комиссиянын төрайымы, 1991-93-жылы КРнын Башкы прокурору болуп иштеген. 1993-2007 жылдары КРнын Конституциялык сотунун төрайымы. 2008-2010 жылдары — Кыргыз Республикасынын Жогорку Кенешинин 1-вице-спикери. 

 Сыйлыктары 
Кыргыз Республикасынын эмгек сиңирген юристи (1994)

Кыргыз Республикасынын Ардак грамотасы менен сыйланган (1995)

III-даражадагы «Манас» ордени менен сыйланган (1997)

II-даражадагы «Манас» ордени менен сыйланган (2009)

«Руханият» бирикмесинин Эл аралык «Курманжан Датка» сыйлыгынын лауреаты (1999-ж.).

 Колдонулган адабияттар 
 Абдышев К. Кылым инсандары. Бишкек 2003-ж.

 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967-14-046-1
 Бектурганова К. А. Кыргызстандын асыл кыздары.. – Б., 2006. – 68-74 .ISBN 9967-14-040-2 //http://www.literatura.kg/articles/?aid=850

 Шилтемелер 
Конституциялык сот жөнүндө. Судьялар.КР ЖС Конституциялык палатсынын жана КР Конституциялык сотунун экс-судьялары

БАЕКОВА Чолпон Турсуновна

Мамлекеттик сыйлыктар.Жеке маалыматтар.Баекова Чолпон Турсуновна 

 
Категория:ИнсандарКатегория:Кыргызстан
Категория:Кыргызстандын айымдары
Категория:Мамлекеттик ишмерлер
Сагын Акматбекова

Өмүр жолу 
Сагын Акматбекова - 1949-жылы Калинин районундагы Орто-Арык айылында колхозчунун үй-бүлөсүндө туулган. Акын. Орто мектепти бүтүргөндөн кийин, адегенде Фрунзедеги политехникалык институтунда окуп, анан 1968-жылы СССР жазуучулар Союзунун М. Горький атындагы адабият институтуна кирип, аны 1973-жылы ийгиликтүү бүтүрүп чыгат. Ошол жылдан баштап ал “Кыргызстан аялдары” журналынын коомдук-саясий бөлүмүнүн башчысы болуп иштеп келе жатат.
Анын ырлары 1968-жылы “Кыргызстан маданияты” гезити менен “Ала-Тоо” журналынан жарык көргөн. Биринчи ырлар жыйнагы 1970-жылы “Жамгыр” деген ат менен чыккан. 
С.Акматбекова 1975-жылдан бери СССР жазуучулар Союзуна мүчө.
 Китептери 
 Жамгыр. Ырлар, Фрунзе, “Мектеп” басма, 1970. 53 бет.
 Алыскы талалаар. Ырлар. Фрунзе, “Мектеп” басма, 1972. 80 бет. 
 Чыгармачылыгы жөнүндө макалалар 
Кыргыз тилинде
 Эшимбеков К. Сезимди сергиткен жамгыр.- “Кыргызстан маданияты”, 1975, 3-апрель.
 Эркебаев А. Акын чыгармаларын окуп.-"Ленинчил жаш", 1973, 23-июнь.
 Сөз жаш акындын чыгармалары тууралуу (тегерек стол)- "Кыргызстан маданияты" 1975, 3-апрель.
Орус тилинде
 Жакыпбеков А. Жаш акындын алгачкы ырларына пикир. –“Литературный Киргизстан”, 1968, № 3.
 Колдонулган адабият 
 Самаганов Ж. "Советтик Кыргызстан жазуучулары" Фрунзе 1976-ж.

Категория:Инсандар
Категория:Кыргызстан
Биримкул Алыбаев

Биримкул Алыбаев

 Өмүр жолу 
Акын жана котормочу Биримкул Алыбаев 1937-жылы Талас районуна караштуу Көпүрө-Базар кыштагында колхозчунун үй-бүлөсүндө туулган.

Б. Алыбаев 1956-жылы Ош областындагы Базар-Коргон № 1-орто мектебин бүтүрүп, ошол эле жылы Кыргыз мамилекеттик университетинин филология факультетине өтөт, аны 1961-жылы ийгиликтүү бүтүрүп чыгат.Университетти бүтүргөндөн кийин беш жыл бою Кыргыз ТАГда оператор болуп иштейт. 1956-1969-жылдары республикалдык илимий-техникалык информация жана пропаганда институтунда старший редакторлук кызмат өтөгөн, 1969-жылдан бери “Кыргызстан” басмасында көркөм адабият боюнча редактор, анан старший редакторлук кызмат аткарат.

Б. Алыбаевдин биринчи ыры 1953-жылы областык газетада жарияланган. Ошондон тартып анын ырлары , очерктери, кабарлары, макалалары республикалык газета-журналдарда, альманахтарда үзгүлтүксүз жарыяланып келе жатат.

Б. Алыбаевдин биринчи ырлар жыйнагы 1968-жылы “Ак чардак” деген ат менен “Кыргызстан” басмасынан жарык көрөт. Б. Алыбаев котормо жагынан да ийгиликтүү эмгектенүүдө. Анын котормосу менен азербайжан жазуучусу Алфи Гасымовдун “Адиланын таалайы” деген романы, тажик классиги А.Дехотинин “поезд келди” деген китеби кыргыз тилинде басмадан чыкты.

Б. Алыбаев 1966-жылдан КПССке мүчө, 1969-жылдан СССР журналистер Союзуна, 1975-жылдан СССР жазуучулар Союзуна мүчө.

 Колдонулган адабият 
 Абдышев К. "Кылым инсандары" Бишкек 2003-ж.

Категория:Инсандар:Кыргызстан
Категория:Туулгандар 1937-жылы
Жантемиров Асанбек

200px|thumbnail|right|Жантемиров Асанбек
Жантемиров Асанбек (1908, Ак-Суу району, Тепке айылы — 1990, Жыргалаң) — артист, режиссёр жана обончу. Кыргыз ССРинин эмгек сиңирген артисти (1947). 
1924-ж. Каракол шаарындагы зоотехникумун, 1937-ж. Москвадагы Луначарский атындагы театр институтун бүтүргөн. Адегенде 1937—40-ж. Караколдогу колхоз-совхоз театрында артист. 
1940—52-ж. Өзгөн элдик театрында режиссёр, 1953—64-ж. Тоң районундагы «Төрткүл» колхозунун маданият үйүндө көркөм жетекчи болуп иштеген. Бул жылдардын ичинде К. Жантөшөвдин «Ким кантти», Р. Шүкүрбековдун «Жапалак Жатпасов» аттуу комедияларын жана башка ондогон спектаклдерди койгон. 
Жантемиров обончу катары таанылган. «Гүлдөп ал», «Үлгү ырлары», «Күлүп кой», «Күлүмкан», «Талаанын гүлү селкиге», «Батмажан», «Эмне кызык», «Күттүм сени», «Күкүк», «Сыргажан», «Көл жээги», "Сүйгөмүн" жана башка обондору мукамдуулугу, жаркындыгы, жаңылыгы, көркөм каражаттарынын оригиналдуулугу менен айырмаланат. 

 Аткарылып жүргөн чыгармалары 
 «Жылдыздуу көл» с. А.Белековдуку
 «Сүйгөмүн» с. Э.Турсуновдуку
 «Күлүп кой» c. Ш.Бейшеналиев менен Ш.Усупбековдуку
 «Күлүмкан» с. А.Жантемировдуку 
 «Күттүм сени» с. М.Жангазиевдики ж.б.

 Дисктери 

 Күттүм сени – К.Бекназаров, Көл жээги (Э.Турсунов) – С.Токтоналиев. Кыргыз ырларынын антологиясы, МОНО М 3035855 56 005.

 Колдонулган адабияттар 
 Ысык-Көл облусу энциклопедия. Бишкек-1994-ж.
 Кыргыз Республикасынын обончулары/Кыргызпатент/ Түз.: А.Чекиров, Ө.Калыева. – Б.: 2010. – ISBN 978-9967-26-120-4

Категория: Кыргыз обончулары 
Категория:Маданият
Категория:Инсандар
Жумагулов, Сексеналы

Жумагулов Сексеналы (1911, Тар-Суу айылы, Кемин району) — мамлекеттик ишмер.

1929—33-ж. Ташкендеги Орто Азия жумушчу факультетинде окуган. Андан соң «Тар-Суу» (Кемин району) колхозунда эсепчи, Чоң-Кемин орто мектебинде мугалим, окуу бөлүмунун башчысы, Кичи-Кемин мектебинде директор. 
1937—40-ж. Кемин райондук элге билим берүү бөлүмунун башчысы. 
1940-жылдан партиялык кызматта. Кыргызстан КПнын Кемин райкомунун уюштуруу нускоо бөлүмүнүн башчысы, 1940—44-ж. Кыргызстан КПнын уюштуруу-нускоо бөлүмүнүн инструктору, бөлүм башчынын орун басары. 
1944-жылдан Тянь-Шань обкомунда кадрлар боюнча катчы, 1948-жылдан 2-катчы. 
1949—52-ж. КПСС БКнын алдындагы Жогорку партиялык мектепте окуган. 
1952-жылдан Кыргызстан КПнын Ысык-Көл обкомунун катчысы, Ысык-Көл облустук эл депутаттар кеңешинин аткаруу комитетинин төрагасы. 
1959-жылдан Кыргызстан КПнын Ысык-Көл райкомунун 1-катчысы. 
1961-жылдан Кыргыз керек-жарак союзунун башкармасынын төрагасы. 
1962-жылдан Кыргызстан КП БКнын партиялык органдар бөлүмүнүн инспектору. 
1968—72-ж. Кыргызстан КП БКнын алдындагы курста бөлүм башчы. 
1955—63-ж. Кыргыз ССР Жогорку Кеңешинин депутаты. 
Ленин, 2 Эмгек Кызыл Туу, «Ардак Белгиси» ордендери жана медалдар менен сыйланган.

 Колдонулган адабияттар 
 Ысык-Көл облусу энциклопедия. Бишкек-1994-ж.

Категория:Инсандар
Категория:1911-жыл
Категория:Кемин району
Жолдубай Каипов

Жолдубай Каипов 1946-ж. 11-августа Ат- Башы районундагы Жаңы Күч айылында туулган. 1984-ж. 23-мартта аталган жерде каза тапкан. КРнын эмгек сиңирген артисти. Обончу, аткаруучу , диктор. 1974 ж. Б.Бейшеналиева атындагы искусство институтун бүткөн.

 Ишмердиги 
1965 -1973-ж.ж. Кыргыз опера жана балет театрында солист
1973 -1984-ж.ж. Кыргыз мамлекеттик телерадиокомитетинде жогорку категориядагы диктор.

 Эмгектери 
Орто Азия республикаларынын жана Казакстан ортосунда өткөрүлгөн ”Эң мыкты диктор” конкурсунун жеңүүчүсү.
Көптөгөн телеберүүлөрдү айрыкча “Ыр кесени” көркүнө чыгара алып барган.
70 тей обондун автору. Ошону менен катар мыкты аткаруучу да болгон. Анын “Атам менен энеме”, “Көл үстүндө”, “Жашчылык, “Алгачкы кадам”, “Кел бийлейли, ырдайлы.” ж.б. ырлары элге кеңири белгилүү.
“Ырлар” аттуу обондор жыйнагы жарыкка чыккан.
Категория:Арип боюнча инсандар
Капкан оюну

Капкан. 1).Кыргыз элинин байыркы оюндарынын бири. Аңчылык турмушун чагылдырат. Оюн тегиз жерде ойнолот. Оюнга 5 – 8 жаштагы 20 -25 оюнчу жаш өзгөчөлүктөрүнө жараша топтолушуп катышат. Калыс оюнчуларды тепетең эки топко бөлөт. Биринин сыртынан бирин айлана кылып тизип, эки айлана түзөт. Алар кол кармашып бир багытта, сырткы айланадагылар аларга карама - каршы багытта тегеренип басышат. Калыс белги бергенде оюнчулар токтошот. Ички айлананын оюнчулары кол кармашкан боюнча колдорун көтөрүп эшик түзүшөт. Сырткы айланадагылар эшиктен ичкери кирип, кайра тез тышка чыгуулары керек. Калыс күтүүсүздөн эле “ колуңарды түшүргүлө ” – деп буйрук берет. Эшик түзүп тургандар колдорун түшүргөндө эшиктен кирип ичкериде калгандар “ капканга ” түшүп калышат. Алар ички айланада калгандар менен кол кармашып турушат. Оюн мурунку тартипте улантылат. Сырткы айланада оюнчулар аз калса, алар ички айлана болуп тизилишет. Оюн кайрадан башталат. Оюн ушинтип улантыла берет. 
2). Оюн тегиз жерде, мектептин спорт залында ойнолот. Оюнга 13 жашка чейинки 30 – 35 оюнчу катышат. Ончулар экиден катар турушат. Оюнга музыкачы да катышат. Калыс төрт оюнчуну эки – экиден кол кармаштырып тургузат. Аларды “ капкан ” деп атайт. Андан кийин оюнду баштоого белги бергенде оюнчулар капканды аралап жөнөшөт. Капкан болгон оюнчулар алардын жолун тосуп, капканга түшүрүүго аракет кылышат. Капканга түшкөн эки обнчу музыка басылгандан кийин капкандан чыгып, өздөрү капкан болушат. Музыкачы калыстын “ оюнду баштадык! ” - деген буйругун угар замат музыка ойной баштайт да, капкандын бардыгына оюнчулар түшүп бүтүшү менен музыканы токтотот. Калган оюнчулар орундарына келип турушат. Калыс кайра “ оюнду баштадык !” – деп буйрук берет. Ошентип, оюн улантыла берет. Оюнчулар капканды аралап өтүү менен бирге “ капканга ” түшпөөгө аракет кылышат. Оюндун акырында капканга түшпөй калган эки оюнчу оюнда жеңген болуп эсептелет.
Маалымат булагы: Токторбаев С . “ Өспүрүмдөр оюндары
Долон ашуусу

thumb|Долон ашуусу (2014-жылдын башына чейинки көрүнүшү).

Долон ашуусу (Dolon) - Кыргызстандын Нарын облусундагы Нарын районуна караштуу тоолуу аймакта жайгашкан ашуу. Ал Бишкек-Торугарт багытында автоунаа өтчү негизги канжолдун таманында жайгашкан. Деңиз деңгээлинен 3000 метрдей бийик (бул бел 2014-жылдын күз айларына чейин дээрлик 3030 метр бийик болчу, жолду оңдоо иш-аракетинин натыйжасында кыйла жапыздатылып казылды). 

 Жалпы маалымат 
Ички Теңир-Тоодо Байдулу жана Соң-Көл тоолорунун кесилишинде жайгашкан. 

Сарыбулак жана Кичи-Кара-Кужур сууларынын алабын бөлүп турат. 

Бийиктиги 3000 (мурда 3030) м. Айланасындагы чокулар ашуудан 200—300 м көтөрүңкү. 
Ашуудан өткөн жолдун рельефи анча татаал эмес. 1970-жылдарга чейин эски ашуу кыйла татаал жана опурталдуу болгон. 

Сары-Булактын өрөөнү жак капталы жантайыңкы, Кичи-Каракужур капчыгайына тик түшөт. 

Тоолор негизинен ортоңку жана үстүнкү девондун кызыл түстүү кум, шагыл, сланец,акиташ теги жана үстүнкү карбондун трахит, базальт, дацит-липариттүү порфирит,туф тектеринен турат. 

Айланасынын табияты кооз. Ашуу аркылуу эл аралык Бишкек — Торугарт - Улуучат - Кашкар унаа жолу өтөт. Канжолодун басымдуу бөлүгү асфальтталган. 

 Долонго арналган чыгармалар 
Долон ашуусуна арналган фольклордук чыгармалар арбын.

Жазуучулар Чыңгыз Айтматов, Кеңеш Жусупов ж.б., акындар Эсенгул Ибраев, Асан Жакшылыков, Эсентур Кылычев, Жолдошбек Бусурманкулов, ж.б. бул ашуу тууралуу ырлар жазышкан.

 Колдонулган адабият 
 Нарын облусу: Энциклопедия / Башкы редактору А.Карыпкулов; Ред. Кеңештин төрагасы академик Үсөн Асанов. – Бишкек: Кыргыз Энциклопедиясынын Башкы редакциясы, 1998. – 420 бет, илл. – (Мында: 216-бетте). - ISBN 5-89750-100-9. 
 Мамбеталиев, Сулайман. Баян: Тарыхый-адабий жыйнак / Жыйнакты түзгөн жана баш редактору Гүлмира Мамбеталиева. Китепти каржылаган Аскар Мааткабыл уулу Салымбеков. – Бишкек, 2008. – 282 бет, сүрөттөр. – (Мында: 138-бетте). – ISBN 978-9967-25-256-1. 
 Кыргыздар. Он төрт томдук жыйнак / Түзүүчүлөр Кеңеш Жусупов, Каныбек Иманалиев. - Бишкек: Бийиктик, 2011. - Т. 1-14. - ISBN 978-9967-13-792-9. (Китептин жарыкка чыгышына демөөрчү: Кыргыз Республикасынын Жогорку Кеңешинин депутаты Карганбек Самаков. 
 Кыргыз адабияты: энциклопедиялык окуу куралы. - Б.: Мамлекеттик тил жана энциклопедия борбору, 2004. 

 Интернеттеги шилтемелер 
 http://www.azattyk.org/content/article/1283090.html
 http://www.presskg.com/azattyk/bal/a_dolon_yry.htm 
 Мамлекеттик тил жана энциклопедия борбору. Кыргызстандын географиясы, - Б.: 2004 

Категория:Ашуулар
Категория:Теңир-Тоо
Категория:Нарын району
Давид Рикардо

thumb
thumb|Works, 1852.

Давид Рикардо англиялык экономист. Давид 1772-жылы 18-апрелде Лондон шаарында туулган. А. Смиттин илимин улантуучу жана талдоочу Д. Рикардо болгон. Анын илимий эмгектери классикалык саясий экономиканын жогорку сереси, чокусу. Негизги чыгармасы « Саясий экономиканын принциптери жана салык салуу» (1817). Рикардонун эң жетишкендиги жер рентасынын жаратылышына ар тараптан анализ бергендигине болгон. Ал нарктын эмгек элге тийген оордугу жөнүндөгү изилдөөсү азыркы кездеги өкмөттөргө чоң эскертүү. Рикардонун эң чоң жетишкендиги капиталисстик экономикада кирешелерди бөлүштүрүүнүн законуна анализ берүү болгон.

Рикардо боюнча улуттук киреше коомдогу негизги класстардын ортосунда блөүштүрүлөт. – кызмат акы жумушчулар үчүн. Анын оюнча чектүү өскөн социалдык «токтоочто» бир социалдык класс өзүнүн керектөөсүнүн бышкалардын эсебинен көбйтө алат деп эсептеген. Рикардонун бул идеясынын өз убагында капиталисттер да жана социалисттер да жактырышкан. Капиталисттер Рикардонун бул таянагына таянып реформалар эмгекчил элдин шарттарын жакшыртпайт дешкен, ал эми социалисттер мындан өздөрүнүн идеясына еолдоо алып, жумушчуулар улуттук продуктукдан өздөрүнүн үлүгүшү үчүн күрөштө жеңет, каптализм кулайт дешкен. Бирок XX кылымдын орто ченинде башталган илимий техникалык революция эмгектин өндүрүмдүүлүгүн өстүрүп, улуттук «токточту» өнүккөн өлкөлөрдө бир кыйла көбөйтүп жиберип, капиталисттерге да жана жумушчуларга жаман болгон жок.

Категория:Экономисттер‎
Категория:Туулгандар 1772-жылы
Категория:Өлгөндөр 1823-жылы
Торобеков Нурлан Надирович

Өмүр баяны 
Торобеков Нурлан Надирович, 1969 жылдын 24 февралда Кыргыз Республикасынын Фрунзе шаарында төрөлгөн. Улуту кыргыз. 
1976 жылы Фрунзе шаарындагы А.С.Пушкин атындагы №5 мектептин биринчи классына барып, 1986 жылы орто мектеп окуусун бүтүргөн. Үй-бүлөлүү. Келинчеги- Чалова Милана, үй кызматында. Төрт баланы тарбиялап өстүрүүдө. 
Торобеков Нурлан Надирович Кыргыз Республикасынын Жогорку Кеңешинин депутаты, «Ар–Намыс» депутаттык фракциясынын мүчөсү.
 Ишмердүүлүгү 
1986 жылы, мектеп окуусунан кийин IV разряддагы электромонтер катары Фрунзе шаарынын ведомтствук эмес охранасынын Ленин райондук бөлүмүндө иштеген. 
1987 жылы Совет Армиясынын чек-ара аскер күчтөрүнө чакырылган. 1988 – 1989 жылдары 40 армиянын курамында 5 мотоманеврдүү тобунда, противотанковый отделениесинин командири катары аскер кызматын Ооган жеринде өткөн. Аскер наамы – сержант. Күжүрмөн окуяларына катышкан. 1989 жылы Совет Армия катарынан кызмат мөөнөтүнүн бүткөндүгүнө байланыштуу бошотулган. 
Совет Армиясынан бошогондон кийин «Кыргызавтомаш» заводунда IV разряддагы электромонтер катары ишин уланткан. 
1990 жылы Кыргыз Мамлекеттик Университетине окууга кирип, 1992 жылы үй-бүлөлүк себептер менен акакдемикалык отпуск алган. 1999 жылы юридикалык факультетинин сырттан окуу бөлүмүнө которулуп 2004 жылы Ж.Баласагын атындагы Кыргыз Улуттук Университетиндеги жогорку окуусун бүтүргөн. 2000 жылы Кыргыз Республикасынын коргоо министринин буйругу менен запастын «лейтенанты» деген аскер наамы берилген. 
1992 – 1995 жылдары предпринимателдик иш менен алектенген. 
1995 жылы Ооган согушунун ардагерлеринин республикалык кеңешинин жардамчысы болуп дайындалган. Ошол эле жылы социалдык суроолор боюнча председателдин орун басары кызматына которулган. 1996 жылдын февраль айынан баштап 2000 жылдын февраль айына чейин Ооган согушунун ардагерлеринин республикалык кеңешинин председателинин милдетин аткарып келген. 2000 жылдын 26 февралында жалпы республикалык конференцияда Ооган согушунун ардагерлеринин республикалык кеңешинин председатели катары 5 жылга шайланган. 2005 жылдын 4 июнунда жана 2009 жылдын 7 декабрында отчеттук-шайлоо конференцияларында дагы эки жолу Ооган согушунун ардагерлеринин республикалык кеңешинин председатели катары шайланган. 
 Сыйлыктары 
Ооган территориясында күжүрмөн окуяларына катышуусу үчүн Өкмөттүк сыйлыктар менен сыйланган. Ардагерлер кыймылына салган чон салымы, Баткендеги күжүрмөн окуяларга катышуусу, «А» батальонун түзүлүүсүнө, КМШ жана Орусия федерациясынын ардагерлер уюмдары менен байланыштарды, эмгектештикти бекемдөөгө салган чоң салымы үчүн Өкмөттүк сыйлыктар менен сыйланган. 
 Шилтеме 

Cotegory: Персоналия
Феликс Кулов

thumbnail|
Феликс Шаршенбаевич Кулов — 1948-жылы 29-октябрда Фрунзе шаарында төрөлгөн. Жогорку билимдүү. 1971-жылы СССР Ички иштер министрлигинин Омскидеги жогорку мектебин, 1978-жылы – СССР Ички иштер министрлигинин академиясын бүтүргөн.

 Ишмердүүлүгү 
Эмгек жолун 1966-жылы Фрунзе шаарынын Ички иштер башкармалыгынын полкунун өзүнчө ыкчам взводунун милиционери болуп баштаган. СССР Ички иштер министрлигинин Омскидеги жогорку мектебин аяктагандан кийин 1971-1975-жылдары Кыргыз ССРинин Ички иштер министрлигинин кылмышкерлерди издөө башкармалыгынын наркомания менен күрөшүү бөлүмүндө инспектор, «А» бөлүмүндө улук инспектор болгон. 1978-1980-жылдары – Кыргыз ССРинин Ички иштер министрлигинин кылмышкерлерди издөө бөлүмүнүн башчысы болуп иштеген.

1980-1987-жылдары Талас облустук аткаруу комитетинин Ички иштер башкармалыгында ар кыл кызмат орундарында иштеген.

1980-жылдан – Талас облустук ички иштер башкармалыгынын начальнигинин орун басары, 1984-1987-жылдары ошол эле башкармалыктын начальниги.

1989-жылдан – Кыргыз ССРинин Ички иштер министринин орун басары, 1991-жылдан Кыргыз Республикасынын Ички иштер министри болуп иштеген.

1992-жылы Кыргыз Республикасынын вице-президенти болуп дайындалган. 1993-жылдан Чүй облустук мамлекеттик администрациясынын башчысы кызматында иштеген.

1997-жылдан – Кыргыз Республикасынын Улуттук коопсуздук министри, 1998-1999-жылдары – Бишкек шаарынын мэри болуп иштеген.

Бийлик тарабынан саясий куугунтуктоого алынып, 2000-жылы Кылмыш кодексинин 30-беренесинин 5-6-бөлүктөрү (кылмыш жасоого азгыруучулук жана жардам көрсөтүү), 315-берене (кызматтык документтерди оңдоо), 304-берененин 3-бөлүгүнүн 3-пункту (кызмат абалынан пайдалануу) жана 177-берененин 2-бөлүгү боюнча кылмыш жасаган деген күнөөлөр боюнча камакка алынган.

2001-жылы Бишкек гарнизонунун аскердик соту жазасын катуу тартиптеги абакта отоо менен 7 жылга эркинен ажыратуу окумун чыгарган. 2005-жылы камактан чыгарылып, толук акталган.

2005-жылдан Кыргыз Республикасынын биринчи вице-премьер-министринин милдеттерин аткарган, ошол эле жылы сентябрь айында Кыргыз Республикасынын Жогорку Кеңешинин депутаттарынын жашыруун добуш берүүсү менен Кыргызстандын премьер-министри болуп дайындалган.

2008-жылдан – Кыргыз Республикасынын чакан жана орто энергетикасын өнүктүрүү боюнча долбоордун дирекциясынын жетекчиси болуп иштеген. 2009-жылдан – Кыргызстандын өнүгүү, инвестициялар жана инновациялар боюнча борбордук агенттигинин алдындагы чакан жана орто энергетиканы өнүктүрүү боюнча дирекциянын директору болуп иштеген.

2010-жылдын декабрь айында «Ар-Намыс» саясий партиясынын тизмеси боюнча Кыргыз Республикасынын V чакырылышындагы Жогорку Кеңешинин депутаты болуп шайланган.

 Сыйлыгы 
«Ардак белгиси» ордени, СССРдин медалдары, «Мамлекеттик чек араны коргоодогу артыкчылыгы үчүн» медалы менен сыйланган.

 Шилтеме 
 

Категория:Инсандар
Категория:Бишкек шаарынын мэрлери
Портал:Инсандар/Түрмөктөр

Саясатчылар | Аскер башчылар | Дипломаттар | Ага-министрлер | Төрагалар | Депутаттар…
 Ажолор | Императорлор | Хандар | Фараондор | Манаптар …
 РДин | Ажылар | Молдолор | Рим аталары …
 Илим | Окумуштуулар | Нобель сыйлыгынын ээлери …
 Искусство | Актёрлор | Драматургдар | Жазуучулар | Режиссёрлор | Сүрөтчүлөр …
 Спорт | Спортсмендер | Машыктыруучулар …
 Өлкөлөр арасында | Улуу Британия | Германия | Испания | Италия | Орусия | Кыргызстан | АКШ | Украина | Франция | Кытай …
 Уикипедистер
 ''' Фамилиялар
Портал:Инсандар/Кириш сөз

left|100px
Уикипедиянын негизги бөлүмдөрүнүн бири болуп белгилүү инсандардын өмүр таржымалы, алардын жашаган өлкөлөрү, улуту жана каада салты эсептелинет. Бул порталда көптөгөн инсандар - окумуштуулар, саясатчылар, жазуучулар жана башка, дүйнөнүн өзгөрүшүнө өз салымдарын кошушкан кесиптердин ээлери тууралуу макалалар топтолгон.